
[bookmark: _Toc61422122][bookmark: _Toc59334719][bookmark: _Toc506473946][bookmark: _Toc134628671]Pasūtītājs un pasūtītāja kontaktpersona.
1.1. Pasūtītājs: Rēzeknes novada pašvaldība, reģistrācijas Nr.90009112679, adrese: Atbrīvošanas aleja 95A, Rēzekne, LV-4601.
1.2. Kontaktpersona, kura ir pilnvarota sniegt informāciju par iepirkuma priekšmetu: Kristaps Kaļva, tālrunis 26531242, e-pasts: 	kristaps.kalva@rezeknesnovads.lv. 
1.3. Kontaktpersona, kura pilnvarota sniegt informāciju par iepirkuma norisi: Žanete Gabranova, tālr. 64607183, e-pasts: zanete.gabranova@rezeknesnovads.lv. 
1.4. Iepirkumu veic ar Rēzeknes novada pašvaldības izpilddirektores 2024.gada 16.augusta rīkojumu Nr. RNP/2024/3.6/380 izveidotā iepirkuma komisija, turpmāk – komisija. 
Iepirkuma priekšmets, līguma izpildes laiks, vieta. 
1.5. Iepirkuma priekšmets: Mēbeļu un aprīkojuma piegāde Rēzeknes novada pašvaldības Centrālās pārvaldes vajadzībām, saskaņā ar Tehnisko specifikāciju (nolikuma pielikums Nr.7) un Dizainprojektu (nolikuma pielikums Nr.8).
1.6. CPV kods: 39151000-5  (dažādas mēbeles).
1.7. Iepirkuma priekšmets netiek dalīts. Piedāvājums ir jāiesniedz par visu iepirkuma apjomu.
1.8. Pretendents nav tiesīgs iesniegt piedāvājuma variantus.
1.9. Līguma izpildes termiņš: 2 (divi) mēneši no līguma noslēgšanas dienas.
1.10. Paredzamā līgumcena: pasūtītāja plānotā kopējā samaksa par iepirkuma līguma izpildi, ņemot vērā visus saistībā ar iepirkuma līgumu maksājamos nodokļus, izņemot pievienotās vērtības nodokli (turpmāk – PVN) – līdz 8000,00 euro.
1.11. Pasūtītājam ir tiesības lemt par pretendenta piedāvājuma noraidīšanu, ja pretendenta finanšu piedāvājums pārsniedz pieejamo finansējumu.
1.12. Līguma izpildes vieta: Atbrīvošanas aleja 95A, Rēzekne, LV-4601.
1.13. Pasūtītājs iepirkuma līguma izpildē paredz priekšapmaksu līdz 20% (divdesmit procentiem) no Līguma summas.
1.14. Tehniskās specifikācijas pēdējās aktualizācijas datums ir 19.08.2024.
3.  Nolikuma saņemšanas kārtība un informācijas apmaiņa.
3.1. Pasūtītājs savā pircēja profilā Elektronisko iepirkumu sistēmas (turpmāk – EIS) e-konkursu apakšsistēmā: https://www.eis.gov.lv/EKEIS/Supplier/Organizer/302 ievieto iepirkuma nolikumu un nodrošina tam brīvu un tiešu pieeju. 
3.2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
3.3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā, kur ir pieejams iepirkuma nolikums: https://www.eis.gov.lv/EKEIS/Supplier/Procurement/130087 norādot arī uzdoto jautājumu. 
3.4. Ja iepirkuma komisija izdara grozījumus iepirkuma dokumentācijā, pasūtītājs atkārtoti sagatavo un publikāciju vadības sistēmā publicē paziņojumu par plānoto līgumu un savā pircēja profilā nodrošina brīvu un tiešu elektronisku piekļuvi grozītajiem iepirkuma dokumentiem, sākot ar minētā paziņojuma publicēšanas dienu.
3.5. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma (turpmāk – PIL) 38.pantu.

4. Piedāvājumu iesniegšana un atvēršana.
4.1. Piedāvājumi jāiesniedz līdz 2024. gada 4. septembrim plkst.10-00, EIS e-konkursu apakšsistēmā https://www.eis.gov.lv/EKEIS/Supplier/Procurement/130087. Pēc šī termiņa piedāvājumi netiks pieņemti.
4.2.  Ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējiem.
4.3. Piedāvājumu atvēršanas sanāksme notiks Rēzeknes novada pašvaldībā, Atbrīvošanas alejā 95A, Rēzeknē, 2024. gada 4. septembrī plkst.14-00. Iesniegto piedāvājumu atvēršanas procesam var sekot līdzi tiešsaistes režīmā EIS  e-konkursu apakšsistēmā.
4.4. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
4.4.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
4.4.2. elektroniski aizpildāmos dokumentus elektroniski sagatavojot ārpus EIS  e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību iepirkuma procedūras dokumentos noteiktajām prasībām un formu paraugiem);
4.4.3. elektroniski (pdf formātā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību iepirkuma procedūras dokumentos noteiktajām prasībām un formu paraugiem, kā arī dokumenta atvēršanas un nolasīšanas iespējām).
4.5.  Pirms iepirkuma nolikuma 4.1.punktā noteiktā piedāvājuma iesniegšanas termiņa beigām pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus.
4.6. Pēc iepirkuma nolikuma 4.1.punktā noteiktā piedāvājuma iesniegšanas termiņa beigām pretendents:
4.6.1. nav tiesīgs grozīt iesniegto piedāvājumu;
4.6.2. ir tiesīgs atsaukt iesniegto piedāvājumu, rakstveidā par to informējot pasūtītāju. Šajā gadījumā piedāvājuma atsaukšana izbeidz turpmāku pretendenta dalību šajā iepirkuma procedūrā.
4.7. Ja no sistēmas uzturētāja (Valsts reģionālās attīstības aģentūras) tiks saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un pasūtītājs publicēs informāciju par piedāvājumu iesniegšanas termiņa pagarināšanu. Ja no sistēmas uzturētāja tiks saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma procedūra tiks pārtraukta.
5. Piedāvājuma noformējums.
5.1. Piedāvājums sastāv no 3 (trīs) šādām daļām:
5.1.1. Pieteikums dalībai iepirkumā un pretendenta atlases dokumenti;
5.1.2. Tehniskais piedāvājums;
5.1.3. Finanšu piedāvājums.
5.2. Sagatavojot un iesniedzot piedāvājumu, pretendents ievēro, ka:
5.2.1. pieteikuma veidlapa, atlases dokumenti, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu formām jāaizpilda tikai elektroniski, katrs atsevišķā elektroniskā dokumentā (MS Word vai MS Excel) lasāmā formātā un jāpievieno tam paredzētajā iepirkuma procedūras profila sadaļā;
5.2.2. piedāvājumu pretendents paraksta ar drošu elektronisko parakstu un laika zīmogu vai ar EIS piedāvāto elektronisko parakstu (sistēmas paraksts). Pretendents pēc saviem ieskatiem pieteikumu dalībai iepirkumā, atlases dokumentus, tehnisko un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru); 
5.2.3. piedāvājums elektroniski jāparaksta pretendenta ar paraksta tiesībām apveltītai vai pilnvarotai personai. Pilnvarotai personai pretendenta atlases dokumentu daļā jāpievieno pilnvara. Pilnvarā precīzi jānorāda pilnvarotajam pārstāvim piešķirto tiesību un saistību apjoms;
5.2.4. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.2.5. piedāvājums jāsagatavo latviešu valodā. Piedāvājumam pievienotajiem svešvalodā sagatavotajiem dokumentiem un informatīvajiem materiāliem jāpievieno pretendenta ar paraksta tiesībām apveltītās pilnvarotās personas (pievienojama pilnvara) apliecināts tulkojums latviešu valodā; 
5.2.6. piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskām un juridiskām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem; 
5.2.7. piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
5.2.8. iesniedzot piedāvājumu, pretendents pilnībā atzīst visus iepirkuma nolikumā (tai skaitā, tā pielikumos un formās, kuras ir ievietotas EIS e-konkursu apakšsistēmā šī iepirkuma sadaļā) ietvertos nosacījumus; 
5.2.9. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas ar paraksta tiesībām apveltītai vai pilnvarotai personai.
5.2.10. Pretendents var iesniegt tikai vienu piedāvājumu vienā variantā par visu iepirkuma priekšmeta apjomu. Piedāvājuma variantu iesniegšana nav paredzēta.

6. Pretendentu izslēgšanas nosacījumi.
6.1. Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
6.2. Iepirkuma komisija veic pārbaudi par pretendentu izslēgšanas gadījumu esamību atbilstoši PIL 9.panta devītajā daļā noteiktajam.
6.3.  Pasūtītājs izslēdz pretendentu no dalības līguma slēgšanas tiesību piešķiršanas procedūrā Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktajos gadījumos.
1. [bookmark: _Toc197834088][bookmark: _Toc133912243][bookmark: _Toc133912411][bookmark: _Toc133912606][bookmark: _Toc133912720][bookmark: _Toc133912244][bookmark: _Toc133912412][bookmark: _Toc133912607][bookmark: _Toc133912721][bookmark: _Toc134418279][bookmark: _Toc134628684][bookmark: _Toc506473957]Pretendenta kvalifikācijas prasības.
0. [bookmark: _Toc134628685][bookmark: _Toc134418280]Prasības attiecībā uz pretendenta atbilstību profesionālās darbības veikšanai.
[bookmark: _Pretendents_normatīvajos_tiesību_ak]7.1.1. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. 
0. [bookmark: _Toc134628687][bookmark: _Toc134418282]Prasības attiecībā uz pretendenta tehniskajām un profesionālajām spējām.
7.2.1. Pretendentam iepriekšējo 3 (trīs) gadu laikā (2021.-2023.g.) un 2024.gadā līdz piedāvājuma iesniegšanas dienai ir pieredze vismaz 1 (vienā) līguma izpildē, kura ietvaros veikta mēbeļu piegāde (līgumam jābūt izpildītam). 
7.3. Pretendents līguma izpildē var piesaistīt apakšuzņēmējus.
7.4. Pretendents iepirkuma nolikuma prasību izpildei savas kvalifikācijas atbilstības apliecināšanai var balstīties uz citu personu iespējām.  
7.5. Ja piedāvājumu iesniedz personu apvienība, prasība attiecībā uz pretendentam noteiktajām prasībām par tehniskajām un profesionālajām spējām jāizpilda vismaz vienam personu apvienības dalībniekam. 
8.  Iesniedzamie dokumenti.
8.1. [bookmark: _Toc134628689] Pieteikums dalībai iepirkumā. Pieteikumu dalībai iepirkumā pretendents sagatavo atbilstoši nolikuma paraugam (nolikuma 1.pielikums).
8.2. Ja piedāvājumā iekļautos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām pasūtītājs pārliecinās publiski pieejamajās datu bāzēs.
8.3. Ārvalstu pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu personu apvienības dalībnieku (ja piedāvājumu iesniedz personu apvienība) komercdarbību reģistrējošas iestādes ārvalstīs izdotu reģistrācijas apliecības vai cita līdzvērtīga dokumenta kopiju, kas šo faktu apliecina, ja reģistrāciju paredz attiecīgās valsts normatīvie akti. Par Latvijas Republikā reģistrētajiem pretendentiem pasūtītājs nolikuma 7.1.1.apakšpunktā norādīto informāciju iegūst Uzņēmuma reģistra publiskajā datu bāzē.
8.4. [bookmark: _Hlk38530643][bookmark: _Hlk46845925]Informācija par pretendenta pieredzi (jāaizpilda nolikuma pielikumā Nr.6 esošā forma), pievienojot vismaz 1 (vienu) pozitīvo atsauksmi. Pretendents ir tiesīgs iesniegt arī citus dokumentus (pieņemšanas-nodošanas aktus, pavadzīmes, izziņas, u.c.), kas apliecinātu pretendenta atbilstību nolikuma 7.2.1.apakšpunktā izvirzītajai prasībai. Informācijā par pretendenta pieredzi ir jānorāda informācija par pasūtītāju un tā kontaktpersonu, līguma priekšmetu, līguma izpildes laiku, pasūtījuma aprakstu, kā arī cita informācija, lai pasūtītājs varētu izvērtēt pretendenta atbilstību nolikuma 7.2.1.apakšpunktā noteiktajām prasībām.
8.5. Apliecinājums par Tehniskās specifikācijas prasību izpildi un ievērošanu (jāaizpilda nolikuma pielikumā Nr.2 esošā forma).
8.6. Ja līguma izpildē paredzēts piesaistīt apakšuzņēmējus, pretendentam savā piedāvājumā ir jānorāda tās iepirkuma līguma daļas, kuras nodos izpildei apakšuzņēmējiem, kā arī visi paredzamie apakšuzņēmēji. Attiecīgā informācija ir jānorāda iepirkuma nolikuma 4.pielikumā “Informācija par apakšuzņēmējiem”. Klāt ir jāpievieno apakšuzņēmēja apliecinājums, saskaņā ar nolikuma 5.pielikumu.
8.7. Ja pretendents savas kvalifikācijas atbilstības apliecināšanai balstās uz citas personas iespējām, piedāvājumam jāpievieno personas, uz kuras iespējām pretendents balstās, apliecinājums (saskaņā ar nolikuma 5.pielikumu), kā arī attiecīgā informācija ir jānorāda iepirkuma nolikuma 1.pielikuma formā.
9. [bookmark: _Toc241378011][bookmark: _Toc241378053]Tehniskā specifikācija un Tehniskais piedāvājums.
9.1. [bookmark: _Toc241378014][bookmark: _Toc241378056][bookmark: _Toc61422142][bookmark: _Toc88030599]Tehnisko piedāvājumu sagatavo saskaņā ar nolikuma 7.pielikumā esošo formu, atbilstoši Dizainprojektam (nolikuma pielikums Nr.8). Tehniskajam piedāvājumam ir jāatbilst Tehniskajā specifikācijā iekļautajām minimālajām prasībām.
9.2. Tehniskajā piedāvājumā jānorāda un jāiekļauj informācija par piedāvātās preces parametru atbilstību visiem minimālajiem parametriem (norāda piedāvātās preces aprakstu - ražotāju, modeli, izmērus, tehniskos parametrus, utml.). Ja tiek piedāvāts gatavs modelis, ir jānorāda precīza interneta saite uz preces ražotāja/ izplatītāja informatīvo materiālu vai jāpievieno ražotāja datu lapas, kur pieejami precīzi piedāvātās preces parametri. 
9.3. Pretendents nav tiesīgs interpretēt, grozīt vai sašaurināt pasūtītāja minimālās prasības, kas noteiktas Tehniskajā specifikācijā.
9.4. Tehniskajā specifikācijā norādītās atsauces uz konkrētajiem standartiem vai ražotājiem nozīmē, ka pretendenta piedāvājumam jāatbilst tehniskajā specifikācijā norādītajam vai ekvivalentam standartam, kas tiks ņemts vērā veicot piedāvājuma atbilstības pārbaudi. Tehniskajā specifikācijā uzrādīto izstrādājumu konkrēto tirdzniecības marku vietā atļauts piedāvāt cita ražotāja ekvivalentus izstrādājumus, saskaņā ar izvirzītajām tehniskajām prasībām. Ja pretendents piedāvā ekvivalentu produkciju, tad tehniskajā piedāvājumā tas norāda tās ražotāju un marku (vai standartu), norādot arī piedāvātās preces aprakstu, materiālu, tehniskos parametrus, un pievieno piedāvājumam dokumentus, kas sniedz pietiekamu un detalizētu informāciju par piedāvāto produktu un tā tehniskajiem parametriem, un ar ko var pierādīt, ka piedāvājums ir ekvivalents un apmierina tehniskajā specifikācijā norādītās pasūtītāja prasības.
10. Finanšu piedāvājums.
10.1. Finanšu piedāvājumu sagatavo atbilstoši Finanšu piedāvājuma formai (nolikuma pielikums Nr.3) un Tehniskās specifikācijas / Tehniskā-finanšu piedāvājuma formai (nolikuma pielikums Nr.7).
10.2. Piedāvājuma cenā jāietver visi izdevumi, kas saistīti ar līguma izpildi, nodokļi, nodevas un visas citas ar konkrētā līguma izpildi saistītās izmaksas, atskaitot PVN. Papildus izmaksas, kuras pretendents nav paredzējis un nav iekļāvis finanšu piedāvājumā, netiks ņemtas vērā, noslēdzot iepirkuma līgumu. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
10.3. Piedāvājumā cenas jānorāda euro (EUR), ietverot visus nodokļus (izņemot pievienotās vērtības nodokli, kas norādāms atsevišķi), maksājumus un visas ar preču piegādi, uzstādīšanu, garantijas laika nodrošināšanu.
10.4. Līgumcena tiek noteikta uz visu līguma izpildes laiku un netiks pārrēķināta. Piedāvātās cenas paliek nemainīgas visā iepirkuma līguma izpildes laikā. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
10.5. Piedāvātā cena tiek norādīta ar precizitāti divas zīmes aiz komata.
11. Piedāvājumu vērtēšana.
11.1. Piedāvājumu vērtēšanu komisija veic slēgtā sēdē. Iepirkuma komisija ir tiesīga pretendentu kvalifikācijas atbilstības, tehniskā piedāvājuma, atlases dokumentu un piedāvājuma noformējuma atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
11.2. Pēc piedāvājumu atvēršanas iepirkuma komisija pārbauda, vai pretendenta piedāvājums atbilst nolikumā noteiktajām noformēšanas prasībām. Ja piedāvājums neatbilst nolikumā noteiktajām noformēšanas prasībām, tas tiek noraidīts, ja konstatēta neatbilstība ir būtiska un traucē pretendenta piedāvājuma tālāku izvērtēšanu.
11.3. Iepirkuma komisija pārbauda pretendentu atbilstību nolikumā izvirzītajām kvalifikācijas prasībām un atlasa atbilstošus pretendentus. Iepirkuma komisija noraida to pretendentu piedāvājumus, kuri tiek atzīti par neatbilstošiem nolikumā izvirzītajām kvalifikācijas prasībām.
11.4. Pretendents tiek atzīts par neatbilstošu nolikumā izvirzītajām kvalifikācijas prasībām gadījumā, ja:
11.4.1. nav iesniegts kāds no atlases dokumentiem;
11.4.2. ar iesniegto atlases dokumentu nav pierādīta pretendenta atbilstība kādai nolikumā izvirzītajai prasībai;
11.4.3. ir sniegta nepatiesa informācija par pretendenta kvalifikāciju.
11.5. Tehnisko piedāvājumu atbilstības pārbaudē nosaka pretendenta tehniskā piedāvājuma atbilstību nolikuma 9.punktā noteiktajām prasībām, nolikuma 7.pielikuma “Tehniskā specifikācija/ Tehniskais-finanšu piedāvājums” un nolikuma 8.pielikuma “Dizainprojekts” norādīto minimālo prasību līmenim. Pretendenta piedāvājums tiek atzīts par neatbilstošu un tiek noraidīts, ja no pretendenta iesniegtā piedāvājuma konstatējams, ka tas neatbilst nolikuma 9.punktā vai Tehniskajā specifikācijā vai Dizainprojektā noteiktajām prasībām.
11.6. Iepirkuma komisija pārbauda pretendentu finanšu piedāvājumu atbilstību nolikuma 10. punktā noteiktajām prasībām. Konstatējot, ka pretendenta finanšu piedāvājums neatbilst nolikuma 10. punktā noteiktajām prasībām, iepirkuma komisija attiecīgā pretendenta piedāvājumu noraida.
11.7. Iepirkuma komisija pārbauda, vai pretendentu piedāvājumos nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
11.8. [bookmark: _Toc61422147]Finanšu piedāvājumu pārbaudes laikā iepirkumu komisija pārbauda piedāvājumu cenu veidošanos un noskaidro, vai nav iesniegts nepamatoti lēts piedāvājums. Ja piedāvājums šķiet nepamatoti lēts, komisija pieprasa skaidrojumu par piedāvāto cenu vai izmaksām saskaņā ar  PIL 53.panta pirmo daļu, kā arī informāciju par pretendenta un tā piedāvājumā norādīto apakšuzņēmēju (ja attiecināms) darbinieku vidējām stundas tarifa likmēm profesiju grupās saskaņā ar PIL 53.panta sesto daļu.
11.9. No piedāvājumiem, kas atbilst nolikumā noteiktajām prasībām, iepirkuma komisija izvēlas saimnieciski visizdevīgāko piedāvājumu, kuru nosaka, ņemot vērā tikai piedāvāto kopējo cenu (bez PVN). Iepirkuma komisija piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
11.10. Gadījumā, ja pēc piedāvājumu izvērtēšanas tiks atzīts, ka vismaz divu piedāvājumu novērtējums ir vienāds, priekšroka ir tam pretendentam, kurš būs piedāvājis garāku preču garantijas termiņu. Ja arī šīs kritērijs būs vienāds, tad uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.
11.11. Iepirkuma komisija PIL 9.panta devītajā daļā noteiktajā kārtībā pārbauda, vai pretendents, kuram būtu piešķiramas iepirkuma līguma slēgšanas tiesības, nav izslēdzams no dalības iepirkumā PIL 9.panta astotajā daļā minēto apstākļu dēļ.
11.12. [bookmark: _Toc506473966]Iepirkuma komisija attiecībā uz pretendentu, kuram būtu piešķiramas līguma slēgšanas tiesības, Sankciju likuma 11.1 pantā noteiktajā kārtībā pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
11.13. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu un Starptautisko un Latvijas Republikas nacionālo sankciju likuma 11.1 pantu.
11.14. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL 14.panta otrās daļas noteikumus.
11.15. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Pasūtītājs ir tiesīgs arī pārtraukt iepirkumu jebkurā iepirkuma norises brīdī, ja tam ir objektīvs pamatojums. Komisija 3 (triju) darbdienu laikā pēc tam, kad pieņemts lēmums pārtraukt iepirkumu vai izbeigt iepirkumu bez rezultāta, sagatavo un publikāciju vadības sistēmā publicē informatīvu paziņojumu par līguma slēgšanas tiesību piešķiršanu, kā arī, sākot no šā paziņojuma publicēšanas dienas, savā pircēja profilā nodrošina brīvu un tiešu elektronisku piekļuvi lēmumam par iepirkuma izbeigšanu vai pārtraukšanu, norādot tā pieņemšanas datumu un pamatojumu.
11.16. Iepirkuma komisija 3 (triju) darbdienu laikā pēc lēmuma pieņemšanas informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.14.punktā minēto lēmumā norādāmo informāciju vai nosūta minēto lēmumu, kā arī pasūtītāja pircēja profilā nodrošina brīvu un tiešu elektronisku piekļuvi nolikuma 11.14.punktā minētajam lēmumam.
12. Iepirkuma līgums.
12.1. Pasūtītājs slēdz iepirkuma līgumu saskaņā ar PIL 60.panta pirmās, otrās, trešās, ceturtās un piektās daļas prasībām.
12.2. Iepirkuma līgumu sagatavo pasūtītājs un iesniedz tam pretendentam ar kuru iepirkuma komisija pieņēmusi lēmumu slēgt iepirkuma līgumu.
12.3. Ja iepirkumā izraudzītais pretendents nenoslēdz iepirkuma līgumu ar Pasūtītāju, tiek uzskatīts, ka viņš ir atteicies no Iepirkuma pildīšanas, un Pasūtītājs ir tiesīgs pieņemt lēmumu slēgt Iepirkuma līgumu ar nākamo pretendentu, kurš iesniedzis piedāvājumu ar nākamo zemāko cenu.
12.4. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē paziņojumu par līguma slēgšanas tiesību piešķiršanu.
12.5. Desmit darbdienu laikā pēc tam, kad stājas spēkā iepirkuma līgums, pasūtītājs savā pircēja profilā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. 
12.6. [bookmark: _Hlk174025314]Pasūtītājs desmit darbdienu laikā pēc iepirkuma līguma izpildes sagatavo un publikāciju vadības sistēmā publicē paziņojumu par līguma izpildi.
12.7. Pasūtītājs var izdarīt grozījumus iepirkuma dokumentācijā, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkumā, ievērojot PIL 9.panta sestās prim daļas noteikumus.
	
13. [bookmark: _Hlk33522567]Personas datu apstrāde.
13.1. Pamatojoties uz 2016. gada 27. aprīļa Eiropas Parlamenta un Padomes Regulu 2016/2279 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, atbilstoši PIL. Personu dati tiks publiskoti atbilstoši PIL un uz tā pamata izdoto tiesību aktu noteiktajam apjomam. Personas datu apstrādes pārzinis ir Rēzeknes novada pašvaldība, Atbrīvošanas aleja 95A, Rēzekne, LV-4601. Ar Rēzeknes novada pašvaldības Datu privātuma politiku var iepazīties tīmekļa vietnē: http://rezeknesnovads.lv/datu-privatuma-politika/.
14. Pielikumi.
14.1. Iepirkuma nolikumam ir pievienoti 8 (astoņi) pielikumi – nolikuma neatņemamas sastāvdaļas:  
14.1.1.Pieteikums dalībai iepirkumā (forma) – Pielikums Nr.1;
14.1.2.Apliecinājums par tehniskās specifikācijas prasību izpildi un ievērošanu (forma) – Pielikums Nr.2;
14.1.3. Finanšu piedāvājums (forma) – Pielikums Nr.3;
14.1.4. Informācija par apakšuzņēmējiem (forma) – Pielikums Nr.4;
14.1.5. Personas, uz kuras iespējām pretendents balstās, un/vai apakšuzņēmēja apliecinājums (forma) – Pielikums Nr.5;
14.1.6.Informācija par pretendenta pieredzi (forma) – Pielikums Nr.6;
14.1.7.Tehniskā specifikācija / Tehniskais-finanšu piedāvājums (forma) – Pielikums Nr.7;
14.1.8. Dizainprojekts – Pielikums Nr.8. 

